|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/19-01/5

URBROJ: 2158/04-19-3

Ernestinovo, 12. svibnja 2020.

**ZAPISNIK**

**sa 30. sjednice sedmog saziva Općinskog vijeća Općine Ernestinovo**

**održane 12. svibnja 2020. godine sa početkom u 18:00 sati**

Sjednica se održava u prostorijama DVD-a Ernestinovo, V. Nazora 66, 31215 Ernestinovo s početkom u 18:00 sati. Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Vladimir Mrvoš, potpredsjednik
3. Igor Matovac, potpredsjednik
4. Damir Matković, mag. iur.
5. Šarika Sukić
6. Zoran Toth
7. Stjepan Deže
8. Ivica Pavić
9. Siniša Roguljić
10. Siniša Stražanac

Odsutni su bili vijećnici Ivana Bagarić Bereš, Lajoš Bocka.

Ostali prisutni:

1. Marijana Junušić, univ.spec.oec., načelnica
2. Deže Kelemen, donačelnik
3. Ivana Švast Mikolčević, mag. iur., pročelnica Jedinstvenog upravnog odjela
4. Zorica Šuica, računovodstveni referent
5. Eva Vaci, administrativni tajnik

Nakon prozivke predsjednik Vijeća Krunoslav Dragičević konstatira da je sjednici nazočno 10 vijećnika te se konstatira da Vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Igora Matovca i Sinišu Roguljić.

**Prijedlozi su jednoglasno prihvaćeni, s 9 glasova za. Za zapisničara se određuje Eva Vaci, a za ovjerovitelje zapisnika** **Igor Matovac i Siniša Roguljić.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 27., 28. i 29. sjednice Vijeća
2. Donošenje odluke o usvajanju Godišnjeg obračuna Proračuna

Općine Ernestinovo za 2019. godinu

1. Donošenje Odluke o raspodjeli rezultata poslovanja Općine

Ernestinovo za 2019. godinu

1. Izvješće o izvršenju Programa gradnje objekata i uređaja komunalne infrastrukture

na području Općine Ernestinovo za 2019. godinu

1. Izvješće o izvršenju Programa održavanja komunalne infrastrukture na području

Općine Ernestinovo za 2019. godinu

1. Nacrt Izvješća o stanju u prostoru Općine Ernestinovo za razdoblje od 2014. do 2018. godine
2. Zaključak o razmatranju Izvješća o stanju u prostoru Općine Ernestinovo

za razdoblje 2014. – 2018. godinu

1. Donošenje Odluke o izmjeni i dopuni Pravilnika o stipendijama Općine Ernestinovo
2. Donošenje Odluke o izmjeni Odluke o socijalnoj skrbi
3. Donošenje Odluke o oslobađanju od plaćanja komunalne naknade uslijed nastupa

posebnih okolnosti

1. Donošenje Odluke o izmjeni i dopuni Odluke o isplati novčane paušalne naknade

za podmirivanje troškova prehrane

1. Rješenje o imenovanju Povjerenstva za procjenu štete od prirodnih nepogoda

Budući da nije bilo dopune dnevnog reda, predsjednik daje dnevni red na usvajanje.

**ZAKLJUČAK**

**Dnevni red se usvaja jednoglasno, sa 10 glasova za.**

TOČKA 1. USVAJANJE ZAPISNIKA 27., 28. i 29. SJEDNICE VIJEĆA

Vijećnici su u materijalima dobili zapisnik 27., 28. i 29. sjednice Općinskog vijeća. Potom je otvorena rasprava. Budući da nije bilo primjedbi na zapisnik, predsjednik daje zapisnik na usvajanje.

**ZAKLJUČAK**

**Zapisnici sa 27., 28. i 29. sjednice Vijeća usvajaju se jednoglasno, sa 10 glasova za.**

TOČKA 2. DONOŠENJE ODLUKE O USVAJANJU GODIŠNJEG OBRAČUNA PRORAČUNA OPĆINE ERNESTINOVO ZA 2019. GODINU

Vijećnici su dobili materijale za ovu točku. Zatim je načelnica dala kratko obrazloženje vijećnicima da je temeljem Zakona o proračunu općinska načelnica dužna do kraja 5. mjeseca dati Vijeću na usvajanje Godišnji obračun proračuna. Potom je otvorena rasprava. Budući da se nitko nije javio za riječ, predsjednik daje prijedlog na glasovanje.

**ZAKLJUČAK**

**Usvaja se godišnji obračun Proračuna Općine Ernestinovo za 2019. godinu.**

**Godišnji obračun Proračuna usvojen je jednoglasno, sa 10 glasova za.**

TOČKA 3. DONOŠENJE ODLUKE O RASPODJELI REZULTATA POSLOVANJA OPĆINE ERNESTINOVO U 2019. GODINI

Vijećnici u materijalima dobili prijedlog odluke te je odmah je otvorena rasprava. Kako se nitko nije javio za riječ prijedlog je dan na usvajanje. Nakon provedenog glasovanja donesen je

**ZAKLJUČAK**

**Općinsko vijeće Općine Ernestinovo donosi Odluku o raspodjeli rezultata poslovanja Općine Ernestinovo za 2019. godinu.**

**Odluka je donesena jednoglasno, sa 10 glasova za.**

TOČKA 4. IZVJEŠĆE O IZVRŠENJU PROGRAMA GRADNJE OBJEKATA I UREĐAJA KOMUNALNE INFRASTRUKTURE NA PODRUČJU OPĆINE ERNESTINOVO ZA 2018. GODINU

Vijećnici su u materijalima dobili predmetno izvješće, a načelnica je dala kratko obrazloženje.

Potom je otvorena rasprava. Budući da se nitko nije javio za riječ, izvješće je dano na usvajanje.

**ZAKLJUČAK**

**Općinska načelnica je podnijela Izvješće o izvršenju Programa gradnje objekata i uređaja komunalne infrastrukture na području Općine Ernestinovo za 2019. godinu.**

**Izvješće je usvojeno jednoglasno, sa 10 glasova za.**

TOČKA 5. IZVJEŠĆE O IZVRŠENJU PROGRAMA ODRŽAVANJA KOMUNALNE INFRASTRUKTURE NA PODRUČJU OPĆINE ERNESTINOVO ZA 2018. GODINU

Vijećnici su u materijalima dobili predmetno izvješće, a načelnica je kratko dopunila ovu točku te je odmah otvorena rasprava. Budući da se nitko nije javio za riječ izvješće je dano na usvajanje.

**ZAKLJUČAK**

**Općinska načelnica je podnijela Izvješće izvršenju Programa održavanja komunalne infrastrukture na području Općine Ernestinovo za 2019. godinu.**

**Izvješće je usvojeno jednoglasno, sa 10 glasova za.**

TOČKA 6. NACRT IZVJEŠĆA O STANJU U PROSTORU OPĆINE ERNESTINOVO

ZA RAZDOBLJE OD 2014. DO 2018. GODINE

Vijećnici su u materijalima dobili nacrt Izvješća o stanju u prostoru za koji je načelnica dala

i dodatno objašnjenje.

Potom je otvorena rasprava. Budući da se nitko nije javio za riječ, izvješće je dano na usvajanje.

TOČKA 7. ZAKLJUČAK O RAZMATRANJU IZVJEŠĆA O STANJU U PROSTORU OPĆINE ERNESTINOVO ZA RAZDOBLJE OD 2014. DO 2018. GODINE

Budući da se nitko nije javio za riječ u raspravi sa prethodne točke, prijedlog je dan na usvajanje.

**ZAKLJUČAK**

**Općinska načelnica je podnijela Izvješće o stanju u prostoru Općine Ernestinovo za razdoblje od 2014. do 2018. godine**

**Izvješće je usvojeno jednoglasno, sa 10 glasova za.**

TOČKA 8. DONOŠENJE ODLUKE O IZMJENI I DOPUNI PRAVILNIKA O

STIPENDIJAMA OPĆINE ERNESTINOVO

Vijećnici su uz poziv dobili materijale za ovu točku. Pročelnica je objasnila da se u odluci

mijenja iznos stipendije i precizira se korištenje stipendije iz iste obitelji. Potom je otvorena

rasprava. Vijećnik Siniša Roguljić je mišljenja, da ukoliko nema dovoljno prijavitelja mogli

bismo povećati cenzus ili možda da se ne ograniči broj podnositelja zahtjeva. Njegovo mišljenje

dijele i vijećnici Igor Matovac kao i Siniša Stražanac. Načelnica je odgovorila, da se neki uvjeti

mogu mijenjati i u samom Natječaju, ali da cenzus ne bi dirali za sada. Budući da se više nitko

nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je usvojilo Odluku o izmjeni i dopuni Pravilnika o stipendijama Općine Ernestinovo.**

**Odluka je donesena jednoglasno, sa 10 glasova za.**

TOČKA 9. DONOŠENJE ODLUKE O IZMJENI ODLUKE O SOCIJALNOJ SKRBI

Kako su vijećnici dobili prijedlog odluke, a pročelnica je kratko obrazložili šta se mijenja u

odluci, odmah je otvorena rasprava. Budući da se nitko nije javio za riječ, prijedlog je dan na

usvajanje.

**ZAKLJUČAK**

**Općinsko vijeće Općine Ernestinovo donosi Odluku o izmjeni odluke o socijalnoj skrbi.**

**Odluka je donesena jednoglasno, sa 10 glasova za.**

TOČKA 10. DONOŠENJE ODLUKE O OSLOBAĐANJU OD PLAĆANJA

KOMUNALNE NAKNADE USLIJED NASTUPA POSEBNIH

OKOLNOSTI

Vijećnici su u materijalima dobili prijedlog odluke te je odmah otvorena rasprava. Vijećnik

Siniša Roguljić je upitao hoće li se obavijestiti svi pravni i poslovni subjekti sa predmetnom

odlukom ili samo kafići. Načelnica je odgovorila da će se odluka, nakon usvajanja, objaviti na

mrežnim stranicama Općine, na „fejsu“ i na oglasnim pločama, ali da se pojedinačno neće

nazivati. Budući da se nitko više nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o izmjeni odluke o isplati novčane paušalne naknade za podmirivanje troškova prehrane.**

**Odluka je donesena jednoglasno, sa 10 glasova za.**

TOČKA 11. DONOŠENJE ODLUKE O IZMJENI I DOPUNI ODLUKE O ISPLATI

NOVČANE PAUŠALNE NAKNADE ZA PODMIRIVANJE TROŠKOVA PREHRANE

Vijećnici su u materijalima dobili prijedlog odluke. Pročelnica je objasnila da se u Odluci ništa ne mijenja, već se određuje minimalan broj dana provedenih na poslu, da bi se ostvarilo pravo na isplatu pomoći.

Potom je otvorena rasprava. Budući da se nitko nije javio za riječ, izvješće je dano na usvajanje.

**ZAKLJUČAK**

**Općinsko vijeće Općine Ernestinovo donosi Odluku o izmjeni odluke o isplati novčane paušalne naknade za podmirivanje troškova prehrane.**

**Odluka je donesena jednoglasno, sa 10 glasova za.**

TOČKA 12. RJEŠENJE O IMENOVANJU POVJERENSTVA ZA PROCJENU ŠTETE OD PRIRODNIH NEPOGODA

Budući je pročelnica JUO Općine Ernestinovo, a ujedno i predsjednica Povjerenstva za

procjenu štete, Marina Krajnović, promijenila radno mjesto, potrebito je imenovati novu osobu

u Povjerenstvo, načelnica predlaže novu pročelnicu Ivanu Švast Mikolčević. Prijedlog je dan

na usvajanje.

**ZAKLJUČAK**

**Imenuje se Povjerenstvo za procjenu štete od prirodnih nepogoda Općine Ernestinovo u**

**sastavu: 1. Ivana Švast Mikolčević, za predsjednika**

**2. Krunoslav Dragičević, za člana**

**3. Ivica Pavić, za člana**

**Zaključak je donesen jednoglasno, sa 10 glasova za.**

Budući da drugih primjedbi i prijedloga nije bilo, predsjednik Vijeća zaključuje sjednicu u 19:07 sati.

Zapisničar: Ovjerovitelji zapisnika: Predsjednik Vijeća

Eva Vaci Igor Matovac Krunoslav Dragičević

Siniša Roguljić